# OTR1001L Őstörténet és korai civilizációk

Tantárgyi tematika és félévi követelményrendszer

A kurzus összehasonlító szemlélettel tárgyalja az emberré válás folyamatának történetét, a vadász-gyűjtögető-halász gazdálkodású őstársadalmak fejlődését, a földművelés-állattenyésztés kialakulásának elméleti kérdéseit az egykori őskörnyezeti viszonyok hátterében. Az ókori kelet államaival, társadalmaival és kultúráival kapcsolatosan alapvető cél a legalapvetőbb tények és helyszínek megismerése, továbbá az újabb kutatások következtében előkerült friss ismeretanyagok megismertetése.

*Az előadás során kiemelten foglalkozunk az ókori kelet történetének, kultúrájának azon részeivel, amelyekről a magyar nyelvű szakirodalom nem, vagy csak nagyon korlátozottan áll rendelkezésre (a hettita-kori Kis-Ázsia, Mittanni, Urartu).*

A kurzus végén a hallgató ismeri a humánevolúció és az őstörténeti társadalomfejlődés legfontosabb elméleti vitáit, legfontosabb felfedezéseit. Eligazodik az ókori keleti államok történetének főbb időrendjében, tisztában van a legfontosabb események helyszíneinek és szereplőinek földrajzi elhelyezkedését illetően.

Alapvető cél a magyar és idegen nyelveken publikált forrásokban, általános és speciális szakirodalomban való eligazodás és azok használata, választott témában a tudományos munka alapvető szabályainak megfelelő önálló prezentáció és szöveges dokumentum készítése.

**Féléves tematika (a konzultációs alkalmak tematikája):**

|  |  |
| --- | --- |
|  |  |
| **1. konzultációs alkalom** |
| **1.** | Tájékozódás. A feladatok, a szemináriumi dolgozati témák és az időrend megbeszélése.  |
| **2.** | Bevezetés: az őstörténet és az ókori kelet fogalmi keretei, kutatástörténet. Anyagi és írott források |
| **3.** | A kulturális és társadalmi evolúció legfontosabb őstörténeti kérdései. A humánevolúció folyamata |
| **4.** | A paleolit kultúrák; A Kárpát-medence paleolitikuma  |
| **5.** | A szemináriumi dolgozat írásának módszertana. A szemináriumi dolgozati témák és a referátumok időpontjainak véglegesítése |
| **6.** | Az ókori kelet fogalma. Kutatástörténeti előzmények |
| **7.** | Az agrártársadalmak kialakulása Elő-Ázsiában |
| **8.** | A mezolitikum és a neolitikum Európában és a Kárpát-medencében |
| **9.** | Európa a rézkortól a rómaiakig. A Hallsatt-, a La Téne-kultúra. A kelták. A rézkor és a bronzkor a Kárpát-medencében |
| **2. konzultációs alkalom** |
| **1.** | Az ókori kelet népei, birodalmai, nyelvei – forrástípusai |
| **2.** | Mezopotámia története a Kr.e. III. évezredben (a kora-dinasztikus kor, az agadei dinasztia, a III. Ur-i dinasztia). *A témához kapcsolódó referátum/ok* |
| **3.** | Az ókori Egyiptom története I. Az Ó- és a Középbirodalom. *A témához kapcsolódó referátum/ok* |
| **4.** | Elő-Ázsia a Kr.e. II. évezred első felében (az óasszír és az óbabiloni kor). *A témához kapcsolódó referátum/ok* |
| **5.** | Egyiptom az újbirodalom korában. *A témához kapcsolódó referátum/ok* |
| **6.** | Mittanni és az Amarna-korszak nemzetközi viszonyai. *A témához kapcsolódó referátum/ok* |
| **7.** | Az újasszír állam és Urartu. *A témához kapcsolódó referátum/ok* |
| **8.** | Az újbabiloni és a perzsa birodalom. *A témához kapcsolódó referátum/ok* |
| **9.** | A zsidóság története az ószövetségi korban. *A témához kapcsolódó referátum/ok* |

**A foglalkozásokon történő részvétel** tekintetében a Tanulmányi és Vizsgaszabályzat (TVSz) 8.§ 1. pontja az irányadó.

**Félévi követelmény: kollokvium**

**vizsgára bocsátás feltétele:** választott témában

1) referátum tartása a 2. konzultációs alkalom idején;

2) önálló munkán alapuló szemináriumi dolgozat elkészítése

A szemináriumi dolgozat formai követelményei: 8-10 oldal, másfeles sortávolság, 12-es Times New Roman betűméret, sorkizárt elrendezés.

**A beadás módja:** az elkészült munkák feltöltése és megosztása az oktató weboldalán elérhető közös OneDrive-mappába:

[www.buhalyattila.hu](http://www.buhalyattila.hu) > Kurzusaim > Levelező tagozat > OTR1001 Őstörténet és korai civilizációk > SZEMINÁRIUMI DOLGOZAT FELTÖLTÉSE

*Kérem, hogy a feltöltött recenzió címében mindenki szerepeltesse a saját nevét, a következő módon:* „[saját név] dolgozat” (Tehát: XY dolgozat”).

***A szemináriumi dolgozat elkészítésének és feltöltésének határideje:* 2023. december 9.**

***A referátum / szemináriumi dolgozat választható témakörei:***

1. A termelő gazdálkodás kialakulása Elő-Ázsiában. Az agráréletmód társadalmi és kulturális következményei egy választott régió vagy lelőhely alapján
2. Az ókori Egyiptom történetének valamely választott korszaka, uralkodója, társadalmi, vallási, kulturális jelensége
3. Mezopotámia története a kora-dinasztikus korban
4. Az agadei Šarru-kín uralkodása
5. Mezopotámia a III. Ur-i dinasztia korában
6. Az óasszír kereskedelmi rendszer működése Anatóliában
7. Az óbabiloni állam. Hammurapi és törvényei
8. A hettita birodalom történetének valamely választott korszaka, uralkodója, társadalmi, vallási, kulturális jelensége
9. Az Amarna-korszak nemzetközi viszonyai
10. Urartu története
11. Az újasszír birodalom valamely választott uralkodója
12. Az újbabiloni birodalom
13. Az ókori zsidóság történetének valamely választott korszaka, vallási, kulturális jelensége
14. A perzsa birodalom kialakulása

***A kollokvium típusa***: szóbeli

A szóbeli vizsga témakörei:

1. A kulturális és társadalmi evolúció legfontosabb kérdései
2. Az ember kialakulása: Australopithecus, Homo habilis, Homo erectus és a neandervölgyi ember
3. A paleolit kultúrák; a felső-paleolitikus művészet
4. Magyarország paleolitikuma
5. Ausztrália és Amerika benépesülése
6. Az agrártechnológiák kialakulása: Az agráréletmód társadalmi és kulturális következményei Európában és a Közel-Keleten
7. Egyiptom története I. Az óbirodalom és a középbirodalom
8. Egyiptom története II. Az újbirodalom
9. Mezopotámia története a Kr.e. III. évezredben (A kora-dinasztikus kor, az agadei dinasztia és a III. A III. Ur-i dinasztia)
10. Az óasszír állam és az asszír kereskedelmi rendszer Anatóliában
11. Az óbabiloni állam
12. A hettita állam története
13. Az ókori kelet hatalmi, politikai viszonyai az Amarna-korban
14. Mittanni története
15. A bronzkor Európában és a Kárpát-medencében
16. Urartu története
17. Az újasszír birodalom
18. Az újbabiloni birodalom
19. A zsidóság története az ókorban
20. A perzsa birodalom
21. A vaskori Európa kultúrái. A Kárpát-medence a római korban
22. Az ókori India
23. Az ókori Kína

**Irodalomjegyzék**

* Anders Alexandra / Szabó Miklós / Raczky Pál (szerk.): Régészeti dimenziók. Bp. 2010
* Baines, J. / Málek, J.: Az ókori Egyiptom atlasza. Bp. 1992
* Bartosiewitz László: Régenvolt háziállatok. Bevezetés a régészeti állattanba. Bp. 2006
* Bácskay András: Orvoslás az ókori Mezopotámiában. A mezopotámiai gyógyító rítusok elmélete és gyakorlata. Bp. 2018
* Csabai Zoltán (szerk.): Európé égisze alatt. Ünnepi tanulmányok Fekete Mária hatvanötödik születésnapjára kollégáitól, barátaitól és tanítványaitól. Bp. 2015
* Csabai Zoltán (szerk.): Ökonómia és ökológia. Tanulmányok az ókori gazdaságtörténet és történeti földrajz köréből. Bp. 2015
* Gaál Ernő / Kertész István: Az őskor és az ókor története. Eger, 2003
* Ghirshman, Roman: Az ókori Irán. Médek, perzsák, parthusok. Bp. 1985
* [Gyenis Gyula et al.: Emberelődök nyomában. Az őskőkor emlékei Északkelet-Magyarországon. Miskolc, 2001](https://library.hungaricana.hu/hu/view/BAZM_Sk_28/?pg=4&layout=s)
* Harmatta János (szerk.): Ókori keleti történeti chrestomathia. Bp. 1996
* Kákosy László: Az ókori Egyiptom története és kultúrája. Bp. 1998
* Kessler, Rainer: Az ókori Izrael társadalma. Bp., 2011
* Leakey, R. Az emberiség eredete. Bp., 1995
* Roaf, Michael: A mezopotámiai világ atlasza. Bp. 1998
* Stipich Béla Tamás: A hatalomgyakorlás lehetőségei és korlátai a Hettita Birodalomban. Bp. 2021
* Szabó Miklós: A keleti kelták. Bp. 2005
* Vargyas Péter: A pénz története Babilóniában a pénzverés előtt és után. Bp. 2010
* [Visy Zsolt (főszerk.): Magyar régészet az ezredfordulón. Bp. 2003](http://www.ace.hu/curric/elte-archeometria/irodalom/Magyar_regeszet_az_ezredfordulon.pdf) (I-VII. és IX. fejezet)
* Vár Ádám: Az Újasszír Birodalom keleti tartományai. Bp. 2018
* Vér Ádám: A triumphus Asszíriában. Bp. 2020

A választott témákhoz illeszkedő *speciális szakirodalom* ill. online adatbázis a témaválasztás után lesz meghatározva.

Dr. Buhály Attila

Nyíregyháza, 2023. 08. 22.